ؤلطراس ف لمغريب

أولطراس هوما مجموعة ديال ناس لي كيشجعو فرقة ديالهم ولكن عندهم طقوس خاصة بهم كتخليهم مختالفين على الجمهور لعادي. هاد لبلان بدا ف لبرازيل ف 1940 و غيوصل ل لمغريب ف 2005.

 التيران 
التيران فيه 4 لبلايص: نورد، سود، تريبين، شميشة. أولطراس كيريحو يا فسود يا نورد. أولطراس النهار اللول كتختار بلاصة ديالها و كتعتابر مقدسة بنسبة لهم. يقد ف بلاصة وحدة يريحو كتر من أولطراس وحدة. ف التيران كل بلاصة من هاد ربعة كتكون مقسمة ل بيبان منين كيدخل الجمهور. أولطراس كتختار نهار اللول لباب ديالها لي تاهوا مقدس بنسبة ليها.

 الماطوس 
الماطوس هوا داكشي لكيجيبو أولطراس لتيران:

 لباش 
تصغير|لباش د أولطراس ريد مان د مكناس، حداه لباش د سيكسيو د ؤروپا.
تصغير|لباش د ؤلطراس إݣلز ف 2015.
كيكون يا توب و كيصبغوه و لا كيكون مطبوع غالبا كتكون فيه سمية ديال أولطراس و تاريخ فاش بداو. هاد الباش كيتعلق قدام الباب لي مدكور ف لول. الباش فيه بزاف د النواع:

 باش أوفيسيال: هو الباش لول لي ݣادات الأولطراس يقدر يتبدل من بعد. هاد الباش كيباشيوه غا ف تيران ديالهم حيت هو شرف أولطراس. يلا مشا هاد الباش خاص تنساحب.
 باش ديپلاصمون داخل لبلاد: هو باش كديپلاصا أولطراس ف لمدون لي غاتلعب فيهم فرقتهم داخل المغرب.
 باش ديپلاصمون خارج لبلاد: هو باش كديپلاصا أولطراس ف لمدون لي غاتلعب فيهم فرقتهم خارج المغرب.
 باش ظرفية: ف 2016 تمنعات أولطراس فالمغرب. أولطراس باش يبيّنو بلي هوما ضد هاد القرار غايتفقو باش يݣادو باش جديد خاص بهاد الوقيتة وهو باش غايباشيو.
 باش سيكسيو: سيكسيو هو فرع أولطراس ف مدينة من غير المدينة لي فيها الفرقة. كيكون عندهم باش خاص بيهم.

 لماطيريال ديال لاباندا 
هو الالات الموسيقيا لكيجيبو لتيران باش يزهاو بحال طبل...

 لكراكاج 
هو الاحتفال لكيديروه أولطراس ف تيران. كيديروه ب لفلام / فيزي / سطروبورو.

 كلام ديال الأولطراس 

 پرودوي 
هوما لحوايج لي كتخرج الأولطراس منهم سويتا / بيريا / كاسكيطا / تيشورت.

 لغا و لا الغنا 
الاغاني لي كتخرج لا باندا

 أولطراس ايليميني 
فاش شي أولطراس كيمشي ليها الباش كتسما ايليميني على حساب شروط كاين ليخاص تيتكلب الباش اوفيسيال و لا حتى يتكلب فيتران ديالهم عاد ينساحبو .

 ديبلاصمون 
فاش أولطراس كتمشي مع الفرقة ديالها فاش كتلعب برا المدينة.

 تيفو 
هو واحد احتفال كيوجدوه الأولطراس باش يتهز فاش يدخلو لعابا و فيه انواع بحال: تيفو فوال / تيفو ميكا / تيفو 3D /تيفو طرونصبارون .

 أعضاء أولطراس 
ف أولطراس مكاينش نظام طبقي بلعكس كلشي بحال بحال كل واحد كيساهم بشي حاجا.

 لينوايو 
هما دراري لولين لي كادو أولطراس. هما لكيقررو.

 ليرسبو 
كيكونو مكلفين بدرب و لا بزاف ديال دروبا و لا سيكسيو.

 لاباندا 
هي لكتخرج لاغاني ديال الاطراس وهي لكتغنيهم فتيران .

 كابو 
هو لكيطلع فوق داك سلم و دور ديالو هو يختار المزيكا لغيغني جمهور لأولطراس و يعطي سينيال باش ابدا الكراكاج .

 ليزاديرون 
دراري لكينخرطو ف لؤلطراس باش يوليو منهم وهادي هي الفئة الكبيرة وتاهي خاصها تعاون باشما قدات.

 تاريخ د لؤلطراس ف لمغريب 
بين تسعينات حتال 2005، ݣاع الفراقي كان عندها جمهور مكانوش منظمين كول واحد كيدير ليبغا و غالبا كيجيو غا ف المناسبات فاش كتكون الفرقة لاعبا على شي لقب. وخا هكاك كانت واحد الفئة ليكتبغي الفرقة و كان كيخرجو نويطات كيتغناو و كانو كيديبلاصاو مع الفرقة هاد المجموعات هما لي غايمهدو ل بدية أولطراس ديال بصح. كانو حتا شي أولطراس بانو ونصاحبو من بعد.

ف 2005، بدات لؤلطراس ف المغرب ف كازا ورباط بسباب جوج كروبات: أولطراس ݣرين بويز (جمهور رّاجا) و أولطراس عسكري رباط (جمهور الجيش الملكي).

بين 2005 حتال 2012، تقريبا ݣاع الفراقي ولا عندهم أولطراس خاصا بيهم. و بداو انشطة ديال أولطراس ديال بصح بحال تيفوات، كراجات ؤ لپرودويات. هاد الفترة تعرفات بروينة ليكانت كان بزاف د المضاربات و صداعات بين لأولطراس ديال كل فرقة.

ف 2011، بزاف د الاولتراس معجباتهمش هاد روينا وصداعات الخاويا . وغيتبناو العقلية الاسلامية. ولي هي بلي اي واحد غيجي لمدينة ديالنا خاص نحتارموه و نساو داكشي ليفات باش ميبقاوش صداعات ودراري يموتو على والو. امتلة على هاد الأولطراسات لتبناو هاد العقلية: حلالة بويز (جمهور قنيطرة) ؤ فاطال تايݣرز (جمهور المغرب الفاسي). بزاف د الأولطراسات الاخرين معجهومش هاد العقلية حيت مخالفة لمبادئ ديال أولطراس القديمة ل بانت ف برا و لي كاملا فيها غا العصا و حروب العصابات.

ف 19 مارس 2016، ف ماتش ديال رّاجا و شباب ريف الحسيمي غينود صداع بين أولطراس ديال رجا و غيموتو جوج دراري و 55 واحد غيتجرح. ب سباب هاد لحاديتة لي تعرفات ب سميت سبت لكحل، دولة غتقرر تحبس الأولطراس من تيرانات.

بين 2016 ؤ 2018، شي أولطراسات باش يبينو بلي هما ضد لقرار غيباشيو ب باش ظرفية ليدونا عليه ف لول. شي وحدين اخرين مغايغيوش و غيدخلو ب الباش اوفيسيال كتحدي لدولة بلي معمرها تقد تحبسنا كمتال: أولطراس كرين بويز.

ف 2018، لمغريب غايرجع أولطراس.

ف 4 مارس 2020، دولة غتحبس أولطراس ب سباب جايحة ڤيروس كورونا.

ف 24 فبراير 2022، الدولة غاتعاود ترجّع أولطراس ل التيرانات. من 2022 ل دابا أولطراس فالمغرب عرفات تطور كبير ف العدد و ف الإبداع.

 ترتيب لؤلطراس د لمغريب ف لعالم 
+لعامالترتيب2022أولطراس وينرز (1)

أولطراس شاركس (3)2020أولطراس كورفا سود كازا (4)

أولطراس كورفا تشي (1)2019أولطراس وينرز (1)
أولطراس راجا (6)2018أولطراس راجا (6)2016أولطراس هيركولوس (4)2015أولطراس وينرز (1)

 مصادر 

 شوف تا 
 أولتراس

تصنيف:كورة د لمغريب
تصنيف:مقالات فيها مصدر و 3000 بايت